Uznesenie Krajského súdu Bratislava sp. zn. 6Sd/523/2005 z 27. 11. 2013

Dátum vydania: 27. 11. 2013
Forma: Uznesenie
Text rozhodnutia
Súd: Krajský súd Bratislava Spisová značka: 6Sd/523/2005 Identifikačné číslo súdneho spisu: 1005204412 Dátum vydania rozhodnutia: 28. 11. 2013 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2013:1005204412.4 Uznesenie Krajský súd v Bratislave v právnej veci navrhovateľky J. Ž., bytom P. X/X, XX-XXX U., C. M., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 16.8.2005 žiadala preskúmať rozhodnutie odporkyne číslo XXX XXX XXXX zo dňa 7.4.2005, ktorým odporkyňa zamietla žiadosť o invalidný dôchodok. Odporkyňa vydala rozhodnutie XXX XXX XXXX X zo dňa 31.1.2013, ktorým priznala navrhovateľke od 7. februára 2010 invalidný dôchodok v sume 22,30 eur mesačne, zvýšený od 1. januára 2011 na sumu 22,80 eur mesačne a od 1. januára 2012 na sumu 23,60 eur mesačne a odporkyňa zároveň vydala rozhodnutie číslo XXX XXX XXXX X zo dňa 31.1.2013, ktorým zvýšila od 1. januára 2013 invalidný dôchodok na sumu 27,40 eur mesačne, čím navrhovateľke celkom vyhovela, čo navrhovateľka potvrdila vo svojom vyjadrení zo dňa 4.5.2013. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1005204412.4 (dáta aktuálne k 3. 11. 2026). Záväzné je znenie zverejnené súdom.




